आईगेट (IGATE)
आईगेट कॉर्पोरेशन (iGATE Corporation) कैलिफोर्निया के फ्रेमोंट में स्थापित और आधारित एक अमेरिकी सूचना प्रौद्योगिकी कंपनी है जिसका संचालन मुख्यालय पेनसिल्वेनिया के पिट्सबर्ग में है। यह कंपनी व्यावसायिक डेटा प्रोसेसिंग में माहिर है और ग्राहकों की मांग को पूरा करने के लिए यह आईटॉप्स (इंटीग्रेटेड टेक्नोलॉजी एण्ड ऑपरेशंस सिस्टम्स) नामक एक संरचना का इस्तेमाल करती है। इसके द्वारा प्रदान की जाने वाली सेवाओं में शामिल हैं: आईटी परामर्श; अनुप्रयोग विकास, डेटा भण्डारण, व्यावसायिक ख़ुफ़िया समाधान, ईआरपी/उद्यम समाधान, बीपीओ/व्यावसायिक सेवा प्रावधानीकरण, बुनियादी ढांचे का प्रबंधन, परीक्षण/स्वतंत्र सत्यापन और मान्यकरण एवं संपर्क केन्द्र सेवाएं. इसके कार्यालय 16 देशों में स्थित हैं और यह कंपनी विभिन्न क्षेत्रों के व्यवसायों को अपनी सेवा प्रदान करती है। लंबे समय से यूएस में अपने संचालन केन्द्र होने के बावजूद यह कंपनी भारत में बड़ी तेजी से विकास कर रही है। 2012 तक कंपनी एक बिलियन डॉलर वाला संगठन बनना चाहती है जिसके लिए यह आवश्यक है कि विश्व 1000 बड़े ग्राहकों में से 100 के साथ यह जुड़ी रहे.
10 जनवरी 2011 को आईगेट ने एक महत्वपूर्ण घोषणा की कि यह पटनी कंप्यूटर सिस्टम्स लिमिटेड (Patni Computer Systems Limited) नामक एक मुंबई आधारित मध्यम आकार वाली सॉफ्टवेयर सेवा कंपनी के प्रमुख शेयरधारकों के शेयरों को खरीदने के लिए एक निर्णायक समझौते पर पहुंच चुकी है। इन शेयरों में पटनी के कुल बकाया शेयरों में से 63% शेयर शामिल हैं। शेयरों का प्रस्तावित अधिग्रहण नियामक आवश्यकताओं के अधीन है और आईगेट को भारतीय क़ानून के अनुसार मुक्त बाजार से पटनी के अतिरिक्त 20% शेयरों को हासिल करने के लिए एक 'मुक्त पेशकश' करने की जरूरत है। इस सौदे की कुल राशि अंदाजन 1.22 बिलियन डॉलर है। इस सौदे से एक ऐसे उद्यम का निर्माण होगा जिसका राजस्व 1 बिलियन डॉलर के करीब होगा, जिसके कर्मचारियों की संख्या 25,000 होगी और जिसके पास 100 मिलियन डॉलर से अधिक क्षमता वाले दो ग्राहक, 50 मिलियन डॉलर से अधिक क्षमता वाले दो ग्राहक और 5 मिलियन डॉलर से अधिक क्षमता वाले 36 ग्राहक होंगे.
कंपनी का ध्यान खास तौर पर उत्पादकता, गुणवत्ता और ज्ञान प्रबंधन पर केंद्रित है। इसके संतुष्ट ग्राहकों के नेटवर्क को निवेश रणनीतियों, प्रौद्योगिकी और व्यवसाय आउटसोर्सिंग की सामूहिक भूमिका के मध्यम से काफी फायदा हुआ है। इसके द्वारा प्रदान की जाने वाली सेवाओं में से कुछ इस प्रकार हैं:
निम्नलिखित भारतीय शहरों में आईगेट के विकास केन्द्र और/या क्षेत्रीय कार्यालय हैं: बैंगलोर, चेन्नई, हैदराबाद, नोएडा; बैगलोर का व्हाइट फील्ड इसका भारतीय मुख्यालय है।
29 अक्टूबर 2009 को आईगेट ने बैंगलोर के व्हाइटफील्ड में स्थित अपने कॉर्पोरेट परिसर में अपने वैश्विक वितरण केन्द्र का विस्तार किया। इस नए केन्द्र में लेड और सोलर पावर प्रकाश व्यवस्था, ओजोन-अनुकूल वातानुकूलन प्रणाली, कार्बनिक अपशिष्ट परिवर्तक और एक जल पुनर्चक्रण प्रणाली जैसी विशेषताओं के साथ 115,000 वर्ग फीट अतिरिक्त कार्यस्थल की सुविधा है।
भारत के अलावा निम्नलिखित देशों में आईगेट की शाखाएं हैं: संयुक्त राज्य अमेरिका, ऑस्ट्रेलिया, बेल्जियम, कनाडा, फ़्रांस, मैक्सिको, मलेशिया, यूनाइटेड किंगडम, जर्मनी, जापान, नीदरलैंड, स्विट्ज़रलैंड, सिंगापुर, दक्षिण अफ्रीका, स्वीडन; इसका मुख्यालय कैलिफोर्निया के फ्रेमोंट में है।
आईगेट के कर्मचारियों को आईगेटर कहकर बुलाया जाता है। 31 दिसम्बर 2010 तक आईगेट के वैश्विक कर्मचारियों की संख्या 8360 थी। अपनी नियमित कॉर्पोरेट गतिविधियों के अलावा आईगेटर नवीकरण, ग्रामीण छात्रों के लिए कंप्यूटर प्रशिक्षण, मानव आवास प्रायोजक परियोजनाओं जैसी लोक कल्याण परियोजनाओं में भी भाग लेते हैं।
a) 35वें नंबर पर श्रेणीबद्ध किया गया जो 2009 में 59वें नंबर से एक बहुत बड़ी छलांग थी। b) यूके में सर्वश्रेष्ट 20 ग्लोबल आउटसोर्सिंग लीडर्स में सूचीबद्ध किया गया और कनाडा में लगातार दूसरे वर्ष यह ख़िताब दिया गया।  c) अलग विनिर्माण उद्योग की सेवा करने वाली शीर्ष 20 वैश्विक आईटी कंपनियों में से एक का दर्जा दिया गया। d) बीमा उद्योग के लिए एक अग्रणी आईटी विक्रेता का ख़िताब दिया गया।आईगेट के ज्यादातर व्यावसयिक कार्यक्षेत्रों में इसके प्रतिद्वंद्वी कॉग्निजेंट टेक्नॉलजी सोल्यूशंस (Cognizant Technology Solutions), टाटा कंसल्टेंसी सर्विसेज (Tata Consultancy Services), इन्फोसिस (Infosys), विप्रो (Wipro), कीन (Keane) और टेक महिंद्रा (Tech Mahindra) हैं।
आईगेट ने भारत की छठी सबसे बड़ी आईटी कंपनी पटनी कंप्यूटर्स को 1.22 बिलियन डॉलर में खरीद लिया।